Platonizm
Platonizm — keng maʼnoda — Platon (avvalo uning eydoslar haqidagi) taʼlimotiga ergashgan falsafiy okimlar; butun Yevropa falsafasiga P. bevosita yoki bavosita taʼsir koʻrsatgan. Tor maʼnoda — miloddan avvalgi 4-asrdan boshlab yunon falsafasidagi yoʻnalish. 3-asrdan P.ning asosiy shakli neoplatonizm boʻlib qoldi. Oʻrta asrlarda P. aristo-telizmga nisbatan deyarli sezilarli rol oʻynamagan. P.ga boʻlgan qiziqish Yevropada, xususan, Florensiyada faylasuf Marsillio Fichino tomonidan Platon akademiyasi tiklangandan (1459) keyin yana jonlanib ketdi. Ke-yin u Kembrij maktabi orqali Angliyada, nemis falsafasi (Leybnits) tu-fayli Germaniyada tarqaldi. Hozirgi davrda Platon taʼlimotining koʻproq ir-ratsional jihatlari oʻrganiladi.